1. **Feladat:**

**Olvasd el a szöveget, majd fejtsd meg a keresztrejtvényt!**

**A KAMILLA**

 **Egyik** legkedveltebb gyógynövényünk **a kamilla.** Egyéb elnevezései: orvosi székfű, Szent-Iván pipitér, pipiske, anyafű, szikfű, bubulyka.

A kamillával a legkülönbözőbb helyeken találkozhatunk, így vetésekben, utak mentén, vagy akár gyomos területeken. Mezőkön, útszéleken, parlagokon általában nagyobb tömegben fordul elő. Magyarországon az Alföld szikes területein, a mai napig gyűjtik a kamillát, melynek minősége világszerte elismert.

A növény melegigényes, mérete változó: a pár cm nagyságútól akár 60 cm magasságúra is megnőhet, szára gyéren elágazó. Levelei szórt állásúak, sallangosan szeldeltek. Virágai fehér színűek, belső sárga részük kúpos alakú. A növény jellegzetes, kellemes illatú.

 Április végétől nyár elejéig gyűjthetjük a virágát, rövid kocsánnyal leszakítva. A gyűjtés során speciális eszközt, kamillafésűt szoktak használni. Szárítása és tárolása nagy odafigyelést igényel, a virág pár nap alatt megszárad. A száraz kamillavirág igen sérülékeny, ezért leginkább papírdobozban érdemes tárolni, nedvességtől védett helyen.

 Teája tisztítja a légutakat, gyulladáscsökkentő, görcsoldó hatású, valamint sebkezelésre, arc-, és hajápolásra is javallják. Többek között fájdalom- és lázcsillapításra ajánlják, a fejfájást is kezelték vele. Bár régebben szembetegségekre borogatásként használták, a kamilla kötőhártya-gyulladást is okozhat, ezért ma már ilyen célból ritkábban alkalmazzák.

 Teáját forrázással készítjük: egy csésze teához egy púpozott teáskanálnyi virágzat szükséges, kb. 10 perc állás után már fogyasztható is. Ízesíthetjük cukorral, mézzel, citromlével.

1. **Feladat**

1. Ilyen állásúak a kamilla levelei.

2. Ilyen eljárással készítjük a teáját.

3. A kamillavirág színe.

4. Az a rövid része a virágnak, mely a virágot a szárhoz kapcsolja.

5. Magyarország nagy tájegysége, ahol a mai napig gyűjtik a kamillát.

6. Így nevezzük a kamilla szedését.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  | 1. |  |  |  |  |  |  |  |  |  |
|  2. |  |  |  |  |  |  |  |  |  |  |  |  |  |
|  |  | 3. |  |  |  |  |  |  |  |  |  |  |  |
|  |  |  |  | 4. |  |  |  |  |  |  |  |  |  |
|  |  | 5.  |  |  |  |  |  |  |  |  |  |  |  |
|  |  | 6. |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |

**Megfejtés:………………………………………………………………………………………..**